OpenLLM-France/wikimedia huggingface dataset:
# Cirrhitichthys calliurus

Cirrhitichthys calliurus és una espècie de peix pertanyent a la família dels cirrítids.

## Descripció

* Pot arribar a fer 12 cm de llargària màxima.
* És de color taronja amb taques fosques, les quals esdevenen negroses amb l'edat.
* L'aleta caudal és blanca amb petites taques negroses i una vora posterior negra.
* 10 espines i 12 radis tous a l'aleta dorsal i 3 espines 6 radis tous a l'anal.

## Hàbitat

És un peix marí, associat als esculls i de clima tropical que viu entre 15 i 30 m de fondària.

## Distribució geogràfica

Es troba des del golf d'Aden fins al golf d'Oman.

## Observacions

És inofensiu per als humans.

## Referències

* ↑ Bleeker, P., 1857. Achtste bijdrage tot de kennis der vischfauna van Amboina. Acta Soc. Sci. Indo-Neerl. v. 2: 1-102.
* ↑ «Entrada a uBio» (en anglès). [Consulta: 8 abril 2020].
* ↑ Regan, C. T., 1905. On fishes from the Persian Gulf, the Sea of Oman, and Karachi, collected by Mr. F. W. Townsend. Journal of the Bombay Natural History Society v. 16: 318-333, Pls. A-C.
* ↑ The Taxonomicon (anglès)
* 1 2 3 4 FishBase (anglès)
* ↑ Randall, J.E., 1995. Coastal fishes of Oman. University of Hawaii Press, Honolulu, Hawaii. 439 p. ISBN 0-8248-1808-3.
* ↑ Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* ↑ Randall, J.E., 1995.
* ↑ Taquet, M. i A. Diringer, 2007. Poissons de l'Océan Indien et de la Mer Rouge. Éditions Quæ, Versalles, França.
* ↑ Zajonz, U., M. Khalaf i F. Krupp, 2000. Coastal fish assemblages of the Socotra Archipelago. p.127-170. A Conservation and sustainable use of biodiversity of Socotra Archipelago: marine habitat, biodiversity and fisheries surveys and management. Progress Report of Phase III. Senckenberg Research Institute and Natural History Museum, Frankfurt, Alemanya.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Paula

Paula és el nom dels següents personatges:
* Paula (nom) és un nom femení d'origen llatí que vol dir petita
* Júlia Cornèlia Paula (segle iii)va ser la primera dona de l'emperador romà Elagàbal
* Paula és una ciutat i municipi en la província italiana de Cosenza, a la regió de Calàbria
* Santa Paula (Paula Montal i Fornés) va ser una religiosa arenyenca del segle XIX
* Santa Paula (Paola Elisabetta Cerioli) va ser una religiosa italiana morta el 1865
* Santa Paula (Paola Frassinetti) va ser una religiosa i fundadora italiana, morta l'any 1882
* Santa Paula va ser una màrtir morta a Màlaga l'any 303
* Santa Paula de Roma va ser una noble romana morta l'any 406
* Paula, pel·lícula de 1952 dirigida per Rudolph Maté
# Baby Ariel

Ariel Rebecca Martin (Pembroke Pines, Florida, 22 de novembre de 2000) coneguda professionalment com Baby Ariel, és una personalitat nord-americana de les xarxes socials que va saltar a la fama després de publicar vídeos de sincronització de llavis a la desapareguda aplicació per compartir vídeos Musical.ly (ara coneguda com a TikTok). Va ser reconeguda com una de les persones més influents d'Internet per la revista Time el 2017, i va aparèixer a la llista de Forbes 2017 dels principals influenciadors d'entreteniment.
Ariel és coneguda pel seu contingut a les xarxes socials, especialment pel seu treball a la plataforma de xarxes socials TikTok, i per protagonitzar Wynter Barkowitz a la pel·lícula original de Disney Channel Zombis 2. Té més de 36,1 milions de seguidors de TikTok, 10,7 milions de seguidors d'Instagram, 2,93 milions de subscriptors de YouTube i 1,1 milions de seguidors de Twitter. Va guanyar el Teen Choice Award per "Choice Muser" el 2016 i el 2017.

## Filmografia

* 2017 : Bizaardvark ... Tiffany
* 2018 : Chicken Girls ... Dru
* 2018 : Baby Doll Records ... Dru
* 2018 : Henry Pericol ... Patina
* 2019 : Bixler High Private Eye ... Kenzie Messina
* 2020 : Zombies 2 ... Wynter
* 2021 : Family Reunion ... Jinji Starr
* 2022 : Zombies 3 ... Wynter

## Referències

* ↑ "Meet the 25 Most Influential People on the Internet" Time. June 26, 2017.
* ↑ "Top Influencers of 2017: Entertainment". Forbes'. Retrieved December 29, 2017.
* ↑ "Ariel Martin: Digital Star, Personality, Vlogger". Forbes. Retrieved December 29, 2017.
* ↑ «Babyariel TikTok Stats and Analytics Summary Profile» (en anglès). Social Media Marketing & Management Dashboard. Arxivat de l'original el 2 juny 2021. [Consulta: 2 juny 2021].
* ↑ «Teen Choice Awards 2017: 'Riverdale,' 'Wonder Woman' Among Big Winners» (en anglès). [Consulta: 24 abril 2023].

## Enllaços externs

* Baby Ariel - Lloc web oficial
# Punta d'en Raja Magre

La Punta d'en Raja Magre és un cap de la costa de la Marenda del terme comunal de Portvendres, a la comarca del Rosselló (Catalunya del Nord).
Està situada a l'extrem nord-oest del terme de Portvendres, també al nord-oest de la vila. Tanca per llevant la Platja de l'Oli.

## Bibliografia

* Becat, Joan. «123 - Portvendres». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan; Ponsich, Pere; Gual, Raimon. «Portvendres». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.

## Referències

* ↑ La Punta d'en Raja Magre en els ortofotomapes de l'IGN
# Diander

El Diander (o Jander) és una antiga província del regne del Cayor (Senegal).
El territori s'estenia entre Kayar (60 km al nord de Dakar) i el riu Somone (80 km al sud de Dakar). Fou incorporat al districte de Gorée el 1859; el damel (rei) del Cayor hi va renunciar definitivament el 1861.
Els habitants eren principalment lebous, molt lligats a la comunitat de la península del Cap Verd, però els sereres hi vivien igualment.

## Bibliografia

* (francès) Mamadou Diouf, Le Kajoor au XIX siècle. Pouvoir Ceddo et conquête coloniale, Karthala, 1990, 327 p. ISBN 2865372162
* (francès) Alioune Ndiaye, La province du Jander de 1861 à 1885, Dakar, Université de Dakar, 1976, 109 p. (Mémoire de Maîtrise)
* (francès) J.-L. Roche, « Possession et délivrance chez les Lébou du Cap-Vert et du Diander (Sénégal). Introduction au ndoep (technique magique de libération du corps aliéné) », Bulletin de psychologie, 1971, tome XXV, n° 302, p. 1057–62.
# Paula Abdul

Paula Abdul (San Fernando, 19 de juny de 1962) Paula Julie Abdul és una coreògrafa de la indústria de l'espectacle dels Estats Units, de religió jueva. A la fi dels vuitanta i començaments dels noranta va desenvolupar una reeixida carrera com a cantant.

## Referències

* ↑ «Paula Abdul - LoveToKnow Celebrity». Arxivat de l'original el 2011-07-13. [Consulta: 24 abril 2012].
# Parni

Parni (en rus: Парни) és un poble de l'óblast de Nóvgorod, a Rússia, segons el cens del 2011 tenia 12 habitants.

## Referències

* ↑ «Barashikha». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ «Схема территориального планирования Маловишерского муниципального района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2016-03-14.
# Leschi

El cap Leschi (1808-1858) fou líder del poble nisqually. Va signar alguns tractats el 1843 amb el representant nord-americà Isaac Stevens, però com pretenien espoliar-los bona part del seu territori, va donar suport els yakama en la Guerra Yakima del 1855-1856, obrint un nou front a la Guerra de Puget Sound), i va resistir en guerrilles a Seattle, que fou atacada en 1856 fins que fou capturat i executat a la forca el 1858 malgrat no haver comès cap crim. El 10 de desembre del 2004 un tribunal de l'estat de Washington va declarar que no havia comès cap crim quan fou executat.

## Referències

* ↑ Robert H. Ruby, John Arthur Brown. Indians of the Pacific Northwest: A History (en anglès). University of Oklahoma Press, 1981, p. 153. ISBN 0806121130.
* ↑ «SENATE RESOLUTION 8727» (en anglès). Senat de l'estat de Washington, 04-03-2004. Arxivat de l'original el 24 de juliol 2006. [Consulta: 6 setembre 2021].
# Cedar Rapids

«Cedar Rapids» té aquests significats:
* Cedar Rapids (pel·lícula), dirigida per Miguel Arteta i estrenada el 2011
* Toponímia:
** Cedar Rapids (Iowa), població dels Estats Units a l'estat d'Iowa
** Cedar Rapids (Nebraska), població dels Estats Units a l'estat de Nebraska
# Super Bock

Super Bock és una marca portuguesa de cervesa, fundada l'any 1927 i propietat de l'empresa Unicer Bebidas de Portugal (Unicer). La seva seu es troba a Leça do Balio, als afores de Porto. És la marca de cervesa portuguesa més venguda.
Guanyadora de 36 medalles d'or a Europa de manera consecutiva en el prestigiós concurs Monde Sélection, SUPER BOCK Original és reconeguda internacionalment per la seva alta qualitat.
A més de la cervesa lager tradicional, compta amb una gamma de productes de diferents sabors:
* Super Bock Original
* Super Bock Green (cervesa amb llimona)
* Super Bock Classic (graduació alcohòlica del 5,8%)
* Super Bock Stout (cervesa negra)
* Super Bock Abadia (cervesa de blat amb fermentació perllongada)
* Super Bock Sem Álcool (cervesa sense alcohol)
* Super Bock Sem Álcool Preta (cervesa negra sense alcohol)
* Super Bock Selecção 1927
L'any 1977, Super Bock va rebre la seva primera medalla d'or de l'Institut Internacional de Qualitat Monde Selection.

## Referències

* ↑ «Super Bock: Characteristics». Official Website. Arxivat de l'original el 2016-07-22. [Consulta: 16 agost 2016].
* ↑ «'Super Bock' leads 'ranking' of drinks in Portugal» (en portuguese). Diário de Notícias, 07-03-2005. [Consulta: 13 novembre 2015].
* ↑ «Super Bock maintains the leadership in the space occupied in linear» (en portuguese). Marktest, 17-06-2014. [Consulta: 13 novembre 2015].
* ↑ Ana Catarina Monteiro. «Pedras and Super Bock recognized abroad» (en portuguese). Hipersuper, 08-04-2015. [Consulta: 2 desembre 2015].
* ↑ Margarida Martins. «Gold for Super Bock and Pedras Water» (en portuguese). Público, 13-04-2012. [Consulta: 2 desembre 2015].
* ↑ «Super Bock and Pedras with international awards» (en portuguese). Epicur. [Consulta: 2 desembre 2015].

## Enllaços externs

* Lloc web oficial de Superbock (en portuguès, espanyol i anglès)
# Diana i una nimfa sorpreses per un sàtir

Diana i una nimfa sorpreses per un sàtir és una obra d'Anton van Dyck pintada a l'oli sobre llenç amb unes dimensions de 144 × 163 cm. Datada entre els anys 1622 i 1627, actualment es conserva al Museu del Prado de Madrid.

## Història

Pertanyent a les col·leccions reials, la seva primera ubicació coneguda va ser al nou Palau Reial de Madrid, al costat del Guardajoies, on va estar fins a l'any 1747 en que va passar al Palau del Buen Retiro, a la cambra de l'infant don Lluís. El 1772 el quadre es va traslladar al Casón del Buen Retiro i allí va romandre fins al 1794, en que va passar a formar part de les col·leccions del Prado.
En un principi, aquesta obra va ser erròniament catalogada, i era coneguda com a Diana i Endimió sorpresos per un sàtir. No va ser fins a l'any 2002 en què definitivament va quedar aclarit que el personatge representat al costat de Diana era una nimfa, ja que es tracta d'una inequívoca figura femenina, res a veure amb el clar aspecte masculí amb el qual s'identifica a Endimió. El motiu d'aquesta equivocació va ser un error que es va produir a l'inventari del Museu del Prado l'any 1857 en el qual l'obra va ser mal catalogada, ja que en referències anteriors a aquest any, l'obra és anomenada amb el correcte episodi mitològic.

## Descripció i estil

A l'obra, representats de cos sencer, hi apareixen una nimfa i Diana caçadora que dormen després d'una jornada de caça. Les peces cobrades en la cacera jeuen al costat dret del llenç mentre que a l'esquerra es pot veure un gos i l'arc i les fletxes, símbols de la deessa caçadora. A l'escena irromp un sàtir amb la llengua fora i els ulls fixos en Diana amb expressió luxuriosa. El seu dit índex assenyala el que possiblement és el motiu dels seus desitjos. Van Dyck fa d'aquest dit el centre de la composició, obligant a l'espectador a dirigir la mirada al cos nu de la dona. Així, l'observador, en sentir-se partícip de l'escena, percep amb claredat tant la luxúria del sàtir com la indefensió de les dones.
Per realitzar l'obra, Van Dyck es va recolzar en referències italianes, especialment de l'Escola Veneciana i possiblement es va fixar en el treball de mestres com Ticià o Tintoretto.

## Vegeu també

* Pintura del Barroc
* Pintura flamenca

## Referències

* 1 2 «Museo del Prado. Galería Online». Diana i una nimfa sorpreses por un sàtir.
# Sant Hilari Vell

Sant Hilari Vell és una masia del municipi d'Artés (Bages) inclosa en l'Inventari del Patrimoni Arquitectònic de Catalunya.

## Descripció

És una construcció Civil, una masia de planta basilical, gairebé quadrada, coberta a doble vessant i amb el carener paral·lel a la façana principal, orientada a llevant. Aquesta façana principal està tancada per un cos edificat modernament construït perpendicularment a l'eix de la masia; la façana de llevant i aquest nou agregat són arrebossats. La resta de la masia conserva la pedra vista. Un cos de galeria d'arcs de mig punt adovellats i sostinguts per columnes poligonals ocupa tot el perímetre de les façanes de llevant i de tramuntana.

## Història

La Masia de Sant Hilari vell és una de les més antigues del terme municipal d'Artés; en el Fogatge de l'any 1553 s'esmenta ja a "Salvedor St. Eulari" com un dels habitants del terme parroquial de Sta. Maria d'Artés i del Sector d'Horta, dominis del bisbe de Vic.

## Referències

* 1 2 «Sant Hilari Vell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2015].
# Batalla d'Abukir

Batalla d'Abukir té aquests significats:
* Batalla d'Abukir o del Nil, el 1798
* Primera batalla d'Abukir, el 1799
* Segona batalla d'Abukir, el 1801
# Cedar Crest (Nou Mèxic)

Cedar Crest és una concentració de població designada pel cens dels Estats Units a l'estat de Nou Mèxic. Segons el cens del 2000 tenia 1.060 habitants.

## Demografia

Segons el cens del 2000, Cedar Crest tenia 1.060 habitants, 470 habitatges, i 322 famílies. La densitat de població era de 323,9 habitants per km².
Dels 470 habitatges en un 23,8% hi vivien nens de menys de 18 anys, en un 57,7% hi vivien parelles casades, en un 8,1% dones solteres, i en un 31,3% no eren unitats familiars. En el 26% dels habitatges hi vivien persones soles el 5,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,64.
Per edats la població es repartia de la següent manera: un 19,2% tenia menys de 18 anys, un 4,6% entre 18 i 24, un 27,1% entre 25 i 44, un 36% de 45 a 60 i un 13% 65 anys o més.
L'edat mediana era de 45 anys. Per cada 100 dones de 18 o més anys hi havia 96,3 homes.
La renda mediana per habitatge era de 50.865 $ i la renda mediana per família de 62.054 $. Els homes tenien una renda mediana de 42.400 $ mentre que les dones 28.500 $. La renda per capita de la població era de 27.263 $. Aproximadament el 5,1% de les famílies i el 7,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cedar Crest». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Cedar Crest». American Fact Finder. Oficina del Cens dels Estats Units, 12-01-2010.
# Solvatocromisme

El solvatocromisme és la capacitat d'una substància química de canviar de color segons la polaritat química del dissolvent en el que està dissolta. Existeixen dos tipus de solvatocromisme: negatiu i positiu.
* El solvatocromisme negatiu correspon a un desplaçament hipsocròmic amb l'increment de la polaritat del dissolvent. També s'anomena desplaçament blau, ja que es produeix un desplaçament cap a longituds d'ona menors (cap a la zona del blau de l'espectre visible) de la banda d'absorció, reflectivitat, transmitància o emissió.
* El solvatocromisme positiu correspon a un desplaçament batocròmic amb l'increment de la polaritat del dissolvent. Es coneix també com a desplaçament vermell degut al desplaçament cap a longituds d'ona majors (cap a la zona del vermell de l'espectre visible) de la banda d'absorció, reflectivitat, transmitància o emissió.
# Cliffordiochloa

Cliffordiochloa és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* C. parvispicula B.K. Simon
# Pere Lluís Alemany Pasqual

Pere Lluís Alemany Pasqual "Malec" (Campanet, 1832 - Palma, 1904) va ser un jornaler del camp i glosador.
Pere Lluís Alemany feia de bracer i era analfabet. Recorregué els pobles de Mallorca participant en combats de glosadors, enfrontant-se als millors glosadors del seu temps. Destacà per les gloses humorístiques i de picat, de to suficient i divertit. Al llarg de la seva vida va compondre milers de gloses, però no varen ser recollides mai per escrit i sols n'han restes testimonis dispersos en la tradició oral. Els seus germans Joan Maria Alemany Pasqual (Campanet, 1827-1901) i Guillem Alemany Pasqual (Campanet, 1834-1899) també destacaren com a glosadors de picat.
| « | Dau beure en el qui té set. o s'ofega o no s'ofega, jo vull que la gent conega en Malec de Campanet. | » |
| — Pere Lluís Alemany Pasqual "Malec" |||

## Referències

* ↑ «Alemany Pasqual, Pere Lluís». A: Dolç i Dolç, Miquel (coord.). Gran Enciclopèdia de Mallorca. Volum 1. Palma: Promomallorca, p. 98-99. ISBN 84-8661702-2.
# Batalla d'Adrianòpolis

Batalla d'Adrianòpolis té aquests significats:
* Batalla d'Adrianòpolis (313) Licini I derrota Maximí.
* Batalla d'Adrianòpolis (324) Constantí I el Gran derrota Licini I i reunifica l'Imperi Romà.
* Batalla d'Adrianòpolis (378), els visigots i ostrogots de Frigitern derroten l'exèrcit romà d'Orient de Valent.
* Batalla d'Adrianòpolis (718), enfrontament entre búlgars i romans d'Orient.
* Batalla de Versinícia (813), de vegades coneguda com a «batalla d'Adrianòpolis», enfrontament entre búlgars i romans d'Orient.
* Batalla d'Adrianòpolis (914), entre romans d'Orient i búlgars.
* Batalla d'Adrianòpolis (972), enfrontament entre romans d'Orient i eslaus procedents de Rússia
* Batalla d'Adrianòpolis (1003), entre romans d'Orient i búlgars.
* Batalla d'Adrianòpolis (1094), guerra civil romana d'Orient.
* Batalla d'Adrianòpolis (1205), batalla de la Quarta Croada.
* Batalla d'Adrianòpolis (vers 1226), guerra civil romana d'Orient
* Batalla d'Adrianòpolis (1254), enfrontament entre búlgars i romans d'Orient.
* Batalla d'Adrianòpolis (1305), traïció romana d'Orient.
* Batalla d'Adrianòpolis (1355), victòria romana d'Orient sobre els serbis.
* Batalla d'Adrianòpolis (1365), captura de la ciutat pels otomans.
* Batalla d'Adrianòpolis (1829), conquesta de la ciutat pels russos.
* Batalla d'Adrianòpolis (1913), batalla de la I Guerra Balcànica.
# Panionios GSS

El Panionios GSS (grec: Πανιώνιος Γυμναστικός Σύλλογος Σμύρνης, Paniónios Gymnastikós Sýllogos Smýrnis, en català 'Associació Gimnàstica Pan-Jònica d'Esmirna') és un club de futbol grec de la ciutat d'Atenes, Grècia, al suburbi de Nea Smirni, per bé que fins a 1922 era establert a la ciutat d'Esmirna.
És el club de futbol més antic de Grècia. Actualment està vinculat amb els aficionats de l'esquerra política, i manté bones relacions amb l'Altay Spor Kulübü de Turquia i amb l'Apollon Smyrnis, amb el qual mantengué durant anys una gran rivalitat.

## Història

El club va ser fundat l'any 1890 a Esmirna, Imperi Otomà, amb el nom de Club de Música i Esports Orpheus. El 1893, alguns membres del club formaren una organització separada anomenada Gymnasion Club per participar en competicions esportives. El 1898, l'Orpheus i el Gymnasion s'uniren per formar el PGSS. D'una escissió del Panionios va néixer el seu gran rival, l'Apollon Smyrnis.
Amb la desfeta de l'Imperi Otomà, Grècia provà de capturar territoris que històricament havien fet part de l'Imperi Romà d'Orient i que encara eren de majoria grega, principalment la regió d'Esmirna. Després de tres anys de conflicte (1919-1922), l'exèrcit turc capturà Esmirna, i els grecs de la ciutat l'abandonaren per establir-se als encontorns d'Atenes, al suburbi de Nea Smirni, on continuà història del Panionios.
El club és una entitat poliesportiva amb gran tradició en molts esports. Fou el primer club grec en crear una secció d'atletisme per a dones, el 1925. Les seccions de futbol i basquetbol han esdevingut professionals i s'organitzen de manera separada sota l'auspici del PGSS, més dedicada a les seccions amateurs. El desembre de 2001 l'equip de futbol adoptà el nom Neos Panionios FC (Nou Panionios FC) després d'una fallida econòmica i per evitar el descens de categoria.

## Secció de Futbol
### Palmarès

* 1 Copa Balcànica de clubs: 1971
* 2 Copa grega de futbol: 1979, 1998

## Secció de Basquetbol
### Palmarès

* 1 Copa grega de bàsquet: 1991

## Secció de waterpolo

Finalista dos cops de la Copa LEN

## Referències

* 1 2 Villalón, Lara. «Un equipo de refugiados, el Panionios, vehículo de la memoria colectiva». Jot Down sport. [Consulta: 21 gener 2023].

## Enllaços externs

* Web oficial secció de futbol Arxivat 2018-06-20 a Wayback Machine.
* Web oficial secció de basquetbol Arxivat 2006-04-06 a Wayback Machine.
* Estadi
* Web oficial de seguidors
* Web no oficial Panionios 1890 Arxivat 2010-02-12 a Wayback Machine.
# Cedar Falls

Cedar Falls és una població dels Estats Units a l'estat d'Iowa. Segons el cens del 2000 tenia 36.145 habitants.

## Demografia

Segons el cens del 2000, Cedar Falls tenia 36.145 habitants, 12.833 habitatges, i 7.558 famílies. La densitat de població era de 493,1 habitants per km².
Dels 12.833 habitatges en un 26,9% hi vivien nens de menys de 18 anys, en un 48,9% hi vivien parelles casades, en un 7,5% dones solteres, i en un 41,1% no eren unitats familiars. En el 25,5% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,91.
Per edats la població es repartia de la següent manera: un 18% tenia menys de 18 anys, un 30,6% entre 18 i 24, un 20,5% entre 25 i 44, un 19% de 45 a 60 i un 11,9% 65 anys o més.
L'edat mediana era de 26 anys. Per cada 100 dones de 18 o més anys hi havia 85,7 homes.
La renda mediana per habitatge era de 40.226 $ i la renda mediana per família de 56.158 $. Els homes tenien una renda mediana de 37.235 $ mentre que les dones 26.312 $. La renda per capita de la població era de 19.140 $. Entorn del 5,6% de les famílies i el 16,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cedar Falls». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Cedar Falls». American Fact Finder. Oficina del Cens dels Estats Units, 12-01-2010.